CELEX: 32007R0411
Language: da
Date: 2007-04-17 00:00:00
Title: Kommissionens forordning (EF) nr. 411/2007 af 17. april 2007 om ændring af forordning (EF) nr. 795/2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere

18.4.2007   
            
            
               DA
            
            
               Den Europæiske Unions Tidende
            
            
               L 101/3
            
         
      KOMMISSIONENS FORORDNING (EF) Nr. 411/2007
   af 17. april 2007
   om ændring af forordning (EF) nr. 795/2004 om gennemførelsesbestemmelser til enkeltbetalingsordningen i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 145, litra c), d) og dc), og
   ud fra følgende betragtninger:
   
               (1)
            
            
               Ved Kommissionens forordning (EF) nr. 795/2004 (2) blev der indført gennemførelsesbestemmelser til enkeltbetalingsordningen fra 2005.
            
         
               (2)
            
            
               Ved forordning (EF) nr. 1782/2003, ændret ved forordning (EF) nr. 2013/2006, blev der fastsat regler for afkobling af støtten, og for integrering af støtten for bananer i enkeltbetalingsordningen. Der bør derfor vedtages relevante gennemførelsesbestemmelser. Disse gennemførelsesbestemmelser bør være i tråd med dem, der ved forordning (EF) nr. 795/2004 allerede er fastsat for olivenolie, tobak, bomuld, humle, sukkerroer, sukkerrør og cikorie.
            
         
               (3)
            
            
               I henhold til artikel 70, stk. 1, litra b), i forordning (EF) nr. 1782/2003 besluttede Spanien, Frankrig og Portugal at udelukke direkte betalinger til landbrugere i EF's fjernområder fra enkeltbetalingsordningen. Derfor gælder reglerne for integrering af bananstøtten i enkeltbetalingsordningen ikke for sådanne områder.
            
         
               (4)
            
            
               I artikel 21 i forordning (EF) nr. 795/2004 fastsættes der nærmere regler for landbrugere, der har investeret i produktionskapacitet, eller som har langtidsforpagtet jord. Disse regler bør justeres, så der kan tages hensyn til den særlige situation for landbrugere i banansektoren, der foretog sådanne investeringer eller indgik sådanne langtidsforpagtningskontrakter, før forordning (EF) nr. 2013/2006 trådte i kraft.
            
         
               (5)
            
            
               Det blev ved forordning (EF) nr. 2013/2006 besluttet at integrere referencebeløbene for bananer i enkeltbetalingsordningen. Medlemsstaterne har derfor meget kort frist til at træffe de foranstaltninger, som en sådan integrering kræver. Der bør træffes foranstaltninger, som sikrer, at overgangen fra den gamle udligningsgodtgørelsesordning for bananer til integreringen i enkeltbetalingsordningen kommer til at forløbe glat. Det bør især sikres, at landbrugere får rimelig frist til at udnytte deres rettigheder. Hvis der er risiko for, at landbrugerne ikke kan nå at udnytte deres rettigheder, bør medlemsstaterne forlænge de anvendelsesfrister, der er fastsat ved forordning (EF) nr. 1782/2003.
            
         
               (6)
            
            
               I overensstemmelse med artikel 42, stk. 1, i forordning (EF) nr. 1782/2003 skal den nationale reserve tilføres midler gennem en lineær nedsættelse af alle referencebeløb. Der bør fastsættes klare regler for, hvordan medlemsstater, der allerede anvendte enkeltbetalingsordningen i 2005 og 2006, skal gøre for at lade referencebeløbet for bananer indgå i tilførslen af midler til den nationale reserve.
            
         
               (7)
            
            
               De specifikke bestemmelser i artikel 48c og 48d i forordning (EF) nr. 795/2004 bør justeres, så banansektoren kan komme ind under enkeltbetalingsordningen.
            
         
               (8)
            
            
               Forordning (EF) nr. 795/2004 bør derfor ændres i overensstemmelse hermed.
            
         
               (9)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —
            
         UDSTEDT FØLGENDE FORORDNING:
   Artikel 1
   I forordning (EF) nr. 795/2004 foretages følgende ændringer:
   
               1)
            
            
               I artikel 21 foretages følgende ændringer:
               
                           a)
                        
                        
                           I stk. 1 indsættes følgende afsnit:
                           »For investeringer i banansektoren er datoen i første afsnit den 1. januar 2007.«
                        
                     
                           b)
                        
                        
                           I stk. 2 indsættes følgende afsnit:
                           »For investeringer i banansektoren er datoen i første afsnit den 1. januar 2007.«
                        
                     
                           c)
                        
                        
                           I stk. 4 indsættes følgende afsnit:
                           »For langtidsforpagtning i banansektoren er datoen i første afsnit den 1. januar 2007.«
                        
                     
         
               2)
            
            
               Titlen på kapitel 6b affattes således:
               »KAPITEL 6b
               INTEGRERING AF BETALINGERNE FOR TOBAK, OLIVENOLIE, BOMULD OG HUMLE OG STØTTEN FOR SUKKERROER, SUKKERRØR, CIKORIE OG BANANER I ENKELTBETALINGSORDNINGEN«
            
         
               3)
            
            
               I artikel 48c foretages følgende ændringer:
               
                           a)
                        
                        
                           I stk. 2 indsættes følgende afsnit:
                           »Med henblik på fastsættelse af referencebeløb og støtterettigheder som led i integreringen af støtten for bananer i enkeltbetalingsordningen anvendes artikel 37 og 43 i forordning (EF) nr. 1782/2003, jf. dog artikel 48d i nærværende forordning.«
                        
                     
                           b)
                        
                        
                           Stk. 4 affattes således:
                           »4.   Alt efter tilfældet gælder artikel 41, stk. 2, i forordning (EF) nr. 1782/2003 for værdien af alle betalingsrettigheder, der bestod inden integreringen af støtten for bananer og/eller betalingerne for mejeriprodukter, og for referencebeløbene beregnet for støtten for bananer og/eller betalingerne for mejeriprodukter.«
                        
                     
                           c)
                        
                        
                           I stk. 5 indsættes følgende afsnit:
                           »Den procentvise nedsættelse, som en medlemsstat har fastsat efter artikel 42, stk. 1, i forordning (EF) nr. 1782/2003 i enkeltbetalingsordningens første gennemførelsesår, gælder for de referencebeløb for bananer, der skal integreres i enkeltbetalingsordningen.«
                        
                     
                           d)
                        
                        
                           I stk. 7 indsættes følgende afsnit:
                           »Med henblik på fastsættelse af betalingsrettighederne i forbindelse med bananstøtte er enkeltbetalingsordningens første anvendelsesår, jf. artikel 7, stk. 1, artikel 12-17 og artikel 20, 2007.«
                        
                     
                           e)
                        
                        
                           Stk. 8 affattes således:
                           »8.   Hvis integreringen af referencebeløbene for sukker og bananer, beregnet i overensstemmelse med punkt K og L i bilag VII til forordning (EF) nr. 1782/2003, i enkeltbetalingsordningen risikerer at gøre det umuligt at overholde de frister, der er fastsat i artikel 34 i forordning (EF) nr. 1782/2003 og artikel 12 i nærværende forordning, forlænger medlemsstaterne disse frister med en måned.«
                        
                     
         
               4)
            
            
               I artikel 48d foretages følgende ændringer:
               
                           a)
                        
                        
                           Stk. 1 affattes således:
                           »1.   Hvis landbrugeren ikke har fået tildelt eller ikke har købt betalingsrettigheder inden sidste frist for ansøgning om fastlæggelse af betalingsrettigheder for 2006, vil han få tildelt betalingsrettigheder beregnet efter artikel 37 og 43 i forordning (EF) nr. 1782/2003 for tobaks-, olivenolie- og bomuldsbetalinger og sukkerroe-, sukkerrørs- og cikoriestøtte. Med henblik på integrering af bananstøtten i enkeltbetalingsordningen er det 2007.
                           Første afsnit gælder også, hvis landbrugeren har forpagtet betalingsrettigheder for 2005 og/eller 2006, og med henblik på integrering af bananstøtte, og/eller 2007.«
                        
                     
                           b)
                        
                        
                           Stk. 2, andet afsnit, erstattes af følgende afsnit:
                           »Hvis landbrugeren har fået tildelt, købt eller har modtaget betalingsrettigheder inden sidste frist for ansøgning om fastlæggelse af betalingsrettigheder for 2007 i forbindelse med integreringen af bananstøtte, beregnes værdien og antallet af betalingsrettighederne således:
                           
                                       a)
                                    
                                    
                                       antallet af betalingsrettigheder skal være lig med det antal betalingsrettigheder, han har, forhøjet med antallet af hektar fastslået efter artikel 43 i forordning (EF) nr. 1782/2003 for bananer
                                    
                                 
                                       b)
                                    
                                    
                                       værdien beregnes ved at dividere den samlede værdi af de betalingsrettigheder, han har, og det referencebeløb, der er beregnet efter artikel 37 i forordning (EF) nr. 1782/2003 for bananstøtte, med det antal, der beregnes efter dette stykkes litra a).
                                    
                                 Betalingsrettigheder i forbindelse med jordudtagning medtages ikke i beregningen omhandlet i første og andet afsnit.«
                        
                     
                           c)
                        
                        
                           Som stk. 5 indsættes:
                           »5.   Med henblik på integreringen af bananstøtte i enkeltbetalingsordningen ændres »2006« til »2007« i stk. 3 og 4.«
                        
                     
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   Den anvendes fra den 1. januar 2007.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 17. april 2007.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 270 af 21.10.2003, s. 1. Senest ændret ved forordning (EF) nr. 2013/2006 (EUT L 384 af 29.12.2006, s. 13).
   
      (2)  EUT L 141 af 30.4.2004, s. 1. Senest ændret ved forordning (EF) nr. 373/2007 (EUT L 92 af 3.4.2007, s. 13).